Акча җыялар, чисталык юк

	Ютазы районы, Бәйрәкә авылыннан Зөлфия Ямаева яза: “Безнең авылда көнкүреш калдыкларын контейнерга җыялар. Әле Пушкин урамының 34 нче йорты янындагы чүп түгү урынына барган идем, ул тулган, чүпләр очып йөри. Җәй көне савытлардан сасы ис килә, өстәвенә этләр, мәчеләр дә шунда ята. Ник аңа дез­инфекция ясамыйлар икән? Бер юлы “КамАЗ” машинасы чүпне зират башына түгеп калдырган. 	 Кеше башына 50 сумнан артыграк акча түлибез. Пропискада булса да, авылда яшәмәгән кешедән акча җыю дөресме? Акча җыялар, чисталык юк”. 
	Сәрия МИФТАХОВА	
Ватаным Татарстан

	№ --- | 15.02.2019	


